Shell viðurkenni, borgi og hreinsi
Á föstudag flytur mannréttindafrömuðurinn David Vareba hádegisfyrirlestur á vegum Íslandsdeildar Amnesty International þar sem hann fjallar um umhverfismál og mannréttindi í Nígeríu í tengslum við aðgerðir olíufélagsins Shell.
Fyrirlesturinn fer fram í Háskóla Íslands, Öskju, stofu 131. Hann hefst kl. 12 og stendur til kl. 13.
David Vareba er mannréttindafrömuður, menntaður í heimspeki. Hann fæddist í Bodó í Ogonílandi í Nígeríu árið 1978 og þekkir vel þær raunir sem íbúar á svæðinu hafa mátt þola vegna olíuleka sem varð þar, segir í tilkynningu frá Íslandsdeild Amnesty International.
Vareba starfar fyrir samtök í Nígeríu sem nefnast Miðstöð umhverfismála, mannréttinda og þróunar (The Center for Enviroment, Human rights and Developements) sem m.a. hafa unnið með Amnesty International að rannsókn á olíulekum sem urðu í Bodó í Ogonílandi árið 2008 og áhrifum þeirra á mannréttindi fólks á svæðinu.
David Vareba vinnur með íbúum á óseyrum Nígerfljóts sem orðið hafa fyrir umhverfisspjöllum vegna olíuleka, upplýsir þá um rétt þeirra til þátttöku í málefnum sem varða þá beint og friðsamar leiðir til að mótmæla mannréttindabrotum og umhverfisspjöllum. Hann starfaði með breska lögfræðifyrirtækinu Leight/Day and Co. sem stýrir málsókn gegn Shell vegna olíulekanna í Bodó.
Í fyrirlestrinum greinir David Vareba frá áhrifum olíumengunar Shell á lífsviðurværi og  mannréttindi íbúa á óseyrum Nígerfljóts, hver viðbrögð Shell hafa verið þegar kemur að verndun mannréttinda, og hvernig umhverfisspjöllin hafa komið einna verst niður á konum.
David Vareba er gestur Íslandsdeildar Amnesty International sem stendur að fyrirlestrinum í samvinnu við Framtíðarlandið, Mannréttindaskrifstofu Íslands og verkfræði- og náttúruvísindasvið Háskóla Íslands.
Á föstudag flytur mannréttindafrömuðurinn David Vareba hádegisfyrirlestur á vegum Íslandsdeildar Amnesty International þar sem hann fjallar um umhverfismál og mannréttindi í Nígeríu í tengslum við aðgerðir olíufélagsins Shell.
Fyrirlesturinn fer fram í Háskóla Íslands, Öskju, stofu 131. Hann hefst kl. 12 og stendur til kl. 13.
Vareba starfar fyrir samtök í Nígeríu sem nefnast Miðstöð umhverfismála, mannréttinda og þróunar sem m.a. hafa unnið með Amnesty International að rannsókn á olíulekum sem urðu í Bodó í Ogonílandi árið 2008 og áhrifum þeirra á mannréttindi fólks á svæðinu.
Hann starfaði með breska lögfræðifyrirtækinu Leight/Day and Co. sem stýrir málsókn gegn Shell vegna olíulekanna í Bodó.
Í fyrirlestrinum greinir David Vareba frá áhrifum olíumengunar Shell á lífsviðurværi og  mannréttindi íbúa á óseyrum Nígerfljóts.